S-330/2014

Mál þetta, sem dómtekið var þriðjudaginn 15. apríl 2014, er höfðað með ákæru, útgefinni af lögreglustjóranum á höfuðborgarsvæðinu 25. mars 2014, á hendur H-kk-þgf H-kk-þgf, kt. 000000-0000, með lögheimili að Skipholti 40, Reykjavík, fyrir eftirtalin brot framin á árinu 2013:

I.

Auðgunarbrot:

1. Fyrir þjófnað með því að hafa á tímabilinu 16. til 23. mars, í félagi við T-kk-þf Ó-kk-þf og I-kk-þf Ö-kk-þf A-kk-þf brotist inn í sumarhús nr. 2289947 að Eystri Hvilft, Langási, Kjósarhreppi og stolið þaðan LG sjónvarpi, hljómtækjasamstæðu, rauðvíni og hvítvíni, með því að brjóta rúðu í útidyrahurð sumarhússins, en ákærði ók bifreiðinni PX-874 burt af vettvangi, sem hann hafði til umráða.

Telst brot þetta varða við 244. gr. almennra hegningarlaga nr. 19/1940.

2. Fyrir tilraun til þjófnaðar með því að hafa á tímabilinu 21. til 23. mars, í félagi við T-kk-þf Ó-kk-þf og I-kk-þf Ö-kk-þf A-kk-þf, í auðgunarskyni reynt að brjótast brotist inn í sumarhús að Langási 6, Kjósarhreppi, með því að brjóta rúðu í útidyrahurð sumarhússins, í þeim tilgangi að stela þaðan munum, en horfið af vettvangi á bifreiðinni PX-874, sem ákærði H-kk-nf hafði til umráða og ók hann bifreiðinni.

Telst brot þetta varða við 244. gr. sbr. 20. gr. almennra hegningarlaga.

3. Fyrir þjófnað með því að hafa, fimmtudaginn 21. mars, í versluninni Nettó, Þönglabakka 1 í Reykjavík, stolið kjötvöru að verðmæti 1.929 krónur.

Telst brot þetta varða við 244. gr. almennra hegningarlaga.

4. Fyrir þjófnað með því að hafa, föstudaginn 13. september, í félagi við J-kk-þf L-kk-þf Þ-kk-þf og H-kvk-þf I-kvk-þf B-kvk-þf, brotist inn í sumarhús í landi Fitja í Skorradal, með því að ákærði H-kk-nf spennti upp glugga og útidyrahurð, og stolið þaðan flatskjá og fjarstýringu.

Telst brot þetta varða við 244. gr. almennra hegningarlaga.

5. Fyrir hylmingu, með því að hafa á tímabilinu frá 12. október fram til 28. nóvember veitt viðtöku fjórum úrum að verðmæti 1.547.000 krónur sem hafði verið stolið úr versluninni Around Iceland, Laugavegi 18B í Reykjavík 12. október 2013, vitandi að um þýfi væri að ræða og þannig haldið eftirgreindum munum ólöglega fyrir eigendum og reynt að selja munina, en myndir af úrunum voru í síma ákærða þegar lögregla hafði afskipti af honum.

Telst þetta varða við 254. gr. almennra hegningarlaga.

6. Fyrir þjófnað, með því að hafa, aðfaranótt fimmtudagsins 28. nóvember, í auðgunarskyni á Fosshóteli við Barónsstíg í Reykjavík í félagi við V-x-x S-x-x, farið heimildarlaust í tvígang inn í eldhús og bar hótelsins og stolið þaðan, 7 áfengisflöskum, að andvirði 48.677 króna og peningum, 30.975 krónum, heildarverðmæti 79.652 krónur, en vitni kom að ákærða þegar hann yfirgaf vettvang og ógnaði hann starfsmanni með hníf.

Telst þetta varða við 244. gr. almennra hegningarlaga.

7. Fyrir þjófnað, til vara hylmingu, með því að hafa að morgni fimmtudagsins 28. nóvember, í félagi við V-x-x S-x-x, brotist inn í húsnæði Sway að Fiskislóð 31 í Reykjavík, með því að spenna upp eldvarnahurð og stolið þaðan Apple Cinema Display tölvuskjá, en tölvuskjárinn fannst í vörslum ákærða og V-x-x S-x-x sama morgun í íbúð hans að Fiskislóð, þrátt fyrir að ákærðu væri það ljóst að um þýfi væri að ræða og þannig haldið tölvunni ólöglega fyrir eigandanum, en lögregla fann munina þann dag eftir húsleit þar sem ákærði var staddur.

Telst þetta varða við 244. gr. og til vara 254. gr. almennra hegningarlaga.

II.

8. Fyrir hótanir og vopnalagabrot með því að hafa, að kvöldi 12. september, að Álfhólsvegi 15 í Kópavogi, dregið upp stunguhníf og otað í átt að D-kvk-þgf M-kvk-þgf S-kvk-þgf, en D-kvk-nf kom sér bakvið hurð, þar sem ákærði stakk hnífnum í og var þetta til þess fallið að vekja hjá D-kvk-þgf ótta um líf sitt og velferð.

Telst þetta varða 233. gr. almennra hegningarlaga og 1. mgr. og 2. mgr. b-lið 30. gr. sbr. 1. mgr. 36. gr. vopnalaga nr. 16/1998.

9. Fyrir fíkniefna- og vopnalagabrot með því að hafa, miðvikudaginn 29. september, að Arnarhrauni 21 í Hafnarfirði, íbúð 102, haft í vörslum sínum í sölu- og dreifingarskyni 24,23 g af marijúana, sem lögreglumenn fundu við leit, jafnframt á sama tíma haft í vörslum sínum stunguhníf, sem lögregla fann við leit.

10. Fyrir fíkniefnalagabrot, með því að hafa fimmtudaginn 28. nóvember að Brautarholti 4 í Reykjavík, herbergi nr. 206, haft í vörslum sínum 0,14 g af amfetamíni, sem lögreglumenn fundu eftir leit.

11. Fyrir fíkniefnalagabrot, með því að hafa fimmtudaginn 28. nóvember, við handtöku að Fiskislóð 31 haft í vörslum sínum 0,52 g af marijúana-kannabis, sem lögregla fann eftir leit á lögreglustöðinni að Hverfisgötu í Reykjavík.

Teljast brotin í ákærulið II. 9, 10 og 11 varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og er varðar ákærulið II. 9 einnig við 1., og 2. mgr. b.-lið 30. gr., sbr. 36. gr. vopnalaga.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ofangreind fíkniefni verði gerð upptæk, 0,14 g af amfetamíni og 24,75 g af marijúana-kannabis, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, og upptöku á tveimur hnífum-stunguvopnum, samkvæmt 1. mgr. 37. vopnalaga nr. 16/1998.

Við þingfestingu málsins féll sækjandi frá aðalkröfu samkvæmt 7. ákærulið, en krefst þess að ákærði verði sakfelldur fyrir hylmingu samkvæmt varakröfu sem þar greinir.

Verjandi ákærða krefst vægustu refsingar er lög leyfa og hæfilegrar þóknunar sér til handa, sem greiðist úr ríkissjóði.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru, að því gættu að brot hans samkvæmt 7. ákærulið telst varða við 254. gr. almennra hegningarlaga.

Ákærði er fæddur í nóvember 1991 og á hann sér allnokkurn sakaferil. Samkvæmt sakavottorði var ákæru á hendur honum vegna þjófnaðar frestað skilorðsbundið árið 2008. Hinn 28. apríl 2009 gekkst hann undir sektargerð vegna þjófnaðar. Hann var dæmdur í 30 daga fangelsi, skilorðsbundið í 2 ár, 10. júní 2009 fyrir þjófnað. Hann var dæmdur í 20 mánaða fangelsi 18. febrúar 2011 fyrir þjófnað, nytjastuld og fjársvik, en 17 mánuðir af refsingunni voru skilorðsbundnir til 2 ára. Hann var sakfelldur fyrir þjófnað 3. maí 2011, en ekki gerð refsing þar sem um hegningarauka var að ræða. Hinn 20. desember 2011 var ákærði dæmdur í 2 ára fangelsi fyrir þjófnað, tilraun til þjófnaðar, nytjastuld og umferðarlagabrot, en skilorðsbundni hluti dómsins frá 18. febrúar sama ár var þá dæmdur upp. Hann var 2. febrúar 2012 dæmdur fyrir þjófnað, en ekki gerð sérstök refsing þar sem um hegningarauka var að ræða. Hann gekkst undir sektargerð vegna fíkniefnalagabrots 13. febrúar 2012. Hann var dæmdur 19. september 2012 til 30 daga fangelsisrefsingar fyrir þjófnað, þjófnaðartilraun og fjársvik, en þar var um hegningarauka að ræða. Með dómi 31. október 2012 var honum ekki gerð sérstök refsing fyrir þjófnað og eignaspjöll, en þar var enn um hegningarauka að ræða. Loks var ákærði 3. október 2013 dæmdur til sektarrefsingar fyrir fíkniefnalagabrot. Hinn 22. nóvember 2012 var ákærða veitt reynslulausn í 2 ár á 360 daga eftirstöðvum refsingar samkvæmt dómum uppkveðnum 20. desember 2011 og 19. september 2012. Með úrskurði Héraðsdóms Reykjavíkur, sem staðfestur var með dómi Hæstaréttar Íslands 3. desember 2013 í málinu nr. 759/2013, var ákærða gert að afplána eftirstöðvar reynslulausnarinnar. Refsing verður ákveðin með hliðsjón af 77. gr., 78. gr. og 255. gr. almennra hegningarlaga. Til málsbóta horfir að ákærði hefur gengist greiðlega við brotum sínum. Þá hafa verið lögð fram gögn um að ákærði hafi leitað sér aðstoðar vegna vímuefnafíknar og þannig leitast við að bæta ráð sitt. Þykir refsing ákærða hæfilega ákveðin fangelsi í 10 mánuði.

Upptæk eru dæmd 0,14 g af amfetamíni, 24,75 g af kannabisefni og tveir hnífar, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, J-kk-ef B-kk-ef K-kk-ef hdl., vegna vinnu við lögreglurannsókn málsins og við meðferð þess fyrir dómi, 589.850 krónur að meðtöldum virðisaukaskatti.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, H-kk-nf H-kk-nf, sæti fangelsi í 10 mánuði.

Upptæk eru dæmd 0,14 g af amfetamíni, 24,75 g af kannabisefni og tveir hnífar.

Ákærði greiði málsvarnarþóknun skipaðs verjanda síns, J-kk-ef B-kk-ef K-kk-ef hdl., 589.850 krónur.

R-kvk-nf H-kvk-nf